als_Latn dik_Latn sag_Latn
Të paktën 4 persona kanë vdekur dhe disa të tjerë janë plagosur kur një avion i vogël është përplasur me ndërtesën e një aeroporti në një lokalitet të Kansasit, në Shtetet e Bashkuara.
Lajmin e bëjnë të ditur autoritetet e lokalitetit Uiçita, sipas të cilave zjarrëfikësit janë përballur me një zjarr “të tmerrshëm” që shpërtheu pasi avioni u përplas me godinën.
Ndërkohë, për pesë persona të tjerë nuk ka ende informacion. Megjithatë, zjarri është vënë nën kontroll dhe dy viktimat mendohet të kenë qenë brenda ndërtesës së goditur nga mjeti fluturues.
Avioni tip “Beechcraft” humbi fuqi tek një nga motorët pak momente pasi u ngrit në ajër dhe u përplas, raporton transmetuesi ABC, që citon autoritetet ajrore të sigurisë.
als_Latn als_Latn als_Latn als_Latn